Terwyl my skoonma vanmiddag by ons op besoek was, het ek vir haar gesê ek wag eintlik op 'n "teken" dat ons inderdaad moet kaartjies koop en gaan en toe sy (natuurlik) wou weet "watse teken", kon ek maar net antwoord: "Ek weet nie, maar ek sal weet as dit die teken is."
Jy sal nou snaaks dink maar Eugene was reg toe hy gese het dat die N P regering nie oorgegee het nie maar dat die VOLK oorgegee het.
Ja, in die enkele maande wat ons in Hartbeespoort bure was, het ons beide Paul en Louise (soos ons haar geken het) as gawe mense leer ken - in dié mate dat ons die politiek as gespreksonderwerp liewer vermy het aangesien ons bewus was dat ons politieke beskouinge drasties verskil het. Ingrid herinner my daaraan dat Louise 'n "blourok" was, wat ons destyds maar beskou het as soortgelyk aan die Jehovasgetuies - dis eers wanneer 'n mens in Europa woon & werk dat jy besef hoe naby Afrikaners, van watter denominasie ook al, eintlik aan die Jehovas is en ons sal wéét want ek het 'n Jehova-egpaar meer as 'n jaar lank een maal per week by ons tuis ontvang waartydens hulle my probeer oortuig het om 'n Jehova te word en ek hulle probeer oortuig het dat die hele bybel omtrent "afgekyk" is van ander geskrifte en godsdienste...
Dan het ons natuurlik ons een hond, Suske, by hulle gekoop - hulle het 'n mooi Boerboel gehad wat kleintjies van 'n Rottweiler gehad het.
Ons het hier in Europa agtergekom dat die begrip "heiden", wat vir ons niks anders beteken het nie as "swart mensvreters", eintlik verwys na die mense wat op die heide gewoon, met ander woorde plattelanders, in teenstelling met die stedelinge wat eerste gekersten is. Ons het die Vlaamse heidendom saam met ons drie jong seuns ondersoek, maar dit kon ons nie werklik "bekoor" nie en sedertdien leef ons sonder om betrokke te wees by 'n georganiseerde godsdiens, maar hoegenaamd nie as "belydende ateïste" nie.
Ai, liewe Petrus, terwyl ander mense ordelike, stabiele lewens lei of ly, is ek al weer weg van Orania, taamlik bitterbek. Dis nogal 'n lang, dramatiese vertelling, wat ek later in detail sal verhaal as ek julle hopelik van aangesig tot aangesig ontmoet. Ek woon nou in N..., 'n pragtige dorpie in die Wes-Kaap, al van Desember af. Ek huur 'n knus kothuisie. Ek het J... (eks-verloofde) en die drie seuns in Orania agtergelaat, my huis vir hulle gegee as soen- en skuldoffer – ek was 'n tyd lank feitlik geknak van skuld oor ek nie meer kans gesien het nie, die arme kinders hulle "mammie" ontneem het.
Kortliks: Ek is ontnugter, want ek is ingeloop, bedrieg en aan die neus gelei, in so 'n mate dat ek my lidmaatskapkaart van die Volksfront Plus opgeknip het. Ek en J... het kartonbokse vol boeke op die vullishoop opgetel, weggegooi om verbrand te word. Wonderlike boeke (tot 'n eerste uitgawe van Langenhoven se Ons weg deur die wêreld), stapels ou Panoramas en Lanterns ... Weggegooi deur Anje Boshoff (Carel IV se vrou) uit die Volkskool se biblioteek sonder om die gemeenskap in kennis te stel. Carel was moerig oor ek dit 'n "barbaarse daad" genoem het.
Ek was baie eensaam daar, want ek het feitlik geen geesgenote gevind nie. Daar is baie agterlikes van ons volk gekonsentreer, die uittand-brigade. Dis 'n barre wêreld waar jy kan verstar ... en dis baie duur.
Gaan kyk gerus, maar onthou, almal word aanvanklik bekoor deur die fraai, ordelike prentjie, veral as jy by die lowerryke uitspanplek by die rivier, die Oewer, tuisgaan. My raad is, as julle op die eerste oog af van Orania hou, probeer om 'n plek te huur en eers so 'n paar maande tot 'n jaar daar te woon. Moenie dadelik koop nie.
Julle moet beslis by my in N... kom kuier. Dis 'n baie mooi wêreld hier rond en nie te ver van die see af nie.
In die ou Suid-Afrika was ons ook mos so behep met "...wat sal die wêreld van ons dink..." en kyk hoe lyk ons nou!
J..., jy moet jou nie laat mislei deur die ordelike, stabiele lewens wat ander mense lei/ly nie - en jy kan maar seker wees dis ly.
Intussen het die Oraniagedagte egter opgeduik en toe dink ons ons kan met pase vir so 'n twee weke gaan nét om Orania saam-saam te gaan verken, want ek wás al daar in 2010, maar Frans de Klerk, wat my sou ontvang, het my in die steek gelaat en ek is ná 'n naweek wat ek alleen by Die Oewer deurgebring het ook maar "bitterbek" daar weg.
Eintlik wil ek al geruime tyd vliegtuigkaartjies koop, maar wag nog vir 'n soort "teken" om tot die handeling oor te gaan en dis ook waarom ek vir jou geskryf het. As jy nog by jou eks-verloofde en ook nog "mammie" was, sou ek byvoorbeeld kon vra of julle 'n ou motor met woonwa kan gebruik wanneer ons weer terukom Vlaanderen toe en as jy dan sou antwoord dat julle kán, dan kan ons hulle by julle laat tot 'n volgende keer...en dan had ek natuurlik my teken.
Hierdie skrywe van jou is wél 'n teken dat ons Orania nie 'n prioriteit moet maak nie en eerder in September via N... Suidwes/Angola toe moet ry.
Ek & Ingrid is die absolute teenpool van koningshuise en anderlike dinastieë, wat eintlik die wesenskenmerk van die Afrikaner is en ons onderskei van ons Europese voorgeslagte.
Coen, ek het jou nou al baie meer laat kry as waarop jy gereken het, maar om aan te toon dat ek presies weet waarvan jy praat wanneer jy sê: Verder is alles hier besig om in duie te stort , paaie, riool, water,elektrisiteit ..., kan jy gerus hier gaan lees as jy lus het:
Die christene het baie om te antwoord vir die onheil wat hulle oor ons volk gebring het , maar dit is seker onregverdig om die normale kerkganger te beskuldig.
Dit is die leiers van die kerke wat ons in die moeras ingelei het soos die spreekwoordelike JUDAS bok.